Keywords

Subject of the case

Izrek



Keywords

Sodni postopek – Vloga, s katero se postopek začne – Formalne zahteve – Kratek povzetek navajanih razlogov – Splošno sklicevanje na druga pisanja, priložena k tožbi – Dopustnost – Pogoji (Statut Sodišča, člen 21; Poslovnik Splošnega sodišča, člen 44(1)(c)) (Glej točke od 32 do 36, 91, 102 in od 172 do 174.)

2. Omejevalni sporazumi – Sporazumi in usklajena ravnanja, ki pomenijo enotno kršitev – Pojem – Merila – Enoten cilj in globalni načrt – Medsebojno dopolnjevanje sporazumov – Načini storitve kršitve – Zunanji odrazi omejevalnega sporazuma, ki se pojavljajo v različnih obdobjih – Osredotočenost zadevnih sporazumov predvsem na njihove regije – Nevplivanje (člen 101(1) PDEU; Uredba Sveta št. 1/2003, člen 2) (Glej točke od 40 do 45, 52, 55, 72, 73, 77 in 88.)

3. Omejevalni sporazumi – Sporazumi in usklajena ravnanja, ki pomenijo enotno kršitev – Podjetja, ki bi jim bilo mogoče očitati kršitev, ki jo tvori sodelovanje pri globalnem omejevalnem sporazumu – Merila – Soglasje volj med zadevnimi podjetji – Namen prispevati k skupnim ciljem, ki jim sledijo vsa zadevna podjetja – Seznanjenost s splošnim obsegom in bistvenimi lastnostmi globalnega omejevalnega sporazuma – Dokazno breme (člen 101(1) PDEU; Uredba Sveta št. 1/2003, člen 2) (Glej točke 42, 79, 80 in 133.)

4. Omejevalni sporazumi – Usklajeno ravnanje – Pojem – Usklajevanje in sodelovanje, ki nista združljiva z obveznostjo vsakega podjetja, da samostojno določi svoje ravnanje na trgu – Izmenjava informacij med konkurenti – Protikonkurenčni cilj ali posledica (člen 101(1) PDEU) (Glej točke od 59 do 62.)

5. Konkurenca – Upravni postopek – Sklep Komisije o ugotovitvi kršitve – Dokazno breme Komisije, da dokaže kršitev in njeno trajanje – Obseg dokaznega bremena – Stopnja natančnosti, ki se zahteva za dokaze, ki jih uporabi Komisija – Sklop indicev – Sodni nadzor – Obseg (člen 101(1) PDEU; Uredba Sveta št. 1/2003, člen 2) (Glej točke od 112 do 116.)

6. Konkurenca – Pravila Unije – Ozemeljska veljavnost – Omejevalni sporazum med podjetji, ki imajo sedeže izven Unije, vendar se izvaja in učinkuje na notranjem trgu – Pristojnost Komisije za uporabo pravil Unije o konkurenci (člen 101 PDEU; Sporazum EGP, člen 53) (Glej točko 141.)

7. Akti institucij – Obrazložitev – Obveznost – Obseg – Sklep o uporabi pravil o konkurenci – Sklep z več naslovniki – Nujnost zadostne obrazložitve zlasti glede subjekta, ki mora nositi breme kršitve (člena 101 PDEU in 296 PDEU) (Glej točke od 154 do 156.)

8. Konkurenca – Globe – Presoja glede na posamično ravnanje podjetja – Vpliv neizreka sankcije drugemu gospodarskemu subjektu – Neobstoj – Spoštovanje načela enakega obravnavanja ob spoštovanju načela zakonitosti (člen 101(1) PDEU) (Glej točke od 162 do 164.)

9. Konkurenca – Globe – Znesek – Določitev – Prilagoditev osnovnega zneska – Pravila o prizanesljivosti – Znižanje zneska globe v zameno za sodelovanje podjetja, ki se mu očita kršitev – Pogoji – Diskrecijska pravica Komisije – Sodni nadzor – Obseg (člen 101(1) PDEU; Uredba Sveta št. 1/2003, člen 23(2); Sporočilo Komisije 2006/C 298/11, točka 26) (Glej točke od 168 do 170 in 217.)

10. Konkurenca – Globe – Znesek – Določitev – Določitev osnovnega zneska – Določitev vrednosti prodaje – Prodaja, realizirana znotraj ozemlja Evropskega gospodarskega prostora (člen 101 PDEU; Uredba Sveta št. 1/2003, člen 23(2); Sporočilo Komisije 2006/C 210/02, točka 13) (Glej točke od 191 do 195.)

11. Konkurenca – Globe – Znesek – Določitev – Določitev osnovnega zneska – Določitev vrednosti prodaje – Referenčno leto – Zadnje dopolnjeno leto kršitve – Njena izjemna narava – Upoštevanje letnega povprečja vrednosti prodaje med celotnim trajanjem kršitve – Dopustnost (člen 101(1) PDEU; Uredba Sveta št. 1/2003, člen 23(2) in (3); Sporočilo Komisije 2006/C 210/02, točka 13) (Glej točke od 210 do 215.)

Subject of the case

Predmet

Predlog za razglasitev delne ničnosti Sklepa Komisije C(2012) 8839 final z dne 5. decembra 2012, ki se nanaša na postopek uporabe člena 101 PDEU in člena 53 Sporazuma EGP (zadeva COMP/39.437 – Katodne cevi za zaslone televizorjev in računalnikov) in predlog za znižanje glob, naloženim tožečim strankam.

Izrek

Izrek

1. Tožbeni postopek se v delu, v katerem se nanaša na Samsung SDI Germany GmbH, ustavi.

2. V preostalem se tožba zavrne.

3. Samsung SDI Co. Ltd in Samsung SDI (Malezija) Bhd se naloži plačilo stroškov.